nahid-hub/BLUGE-bengali-wikipedia-section-title-prediction huggingface dataset:
যন্ত্রটিকে ল্যাপটপ নামে ডাকার ব্যাপারটি শুরু হয় আশির দশকে। তখন সাধারণ কম্পিউটার থেকে ভ্রাম্যমান কম্পিউটারগুলোকে আলাদা করার জন্য এই নামে ডাকা হত। এসব যন্ত্রাংশ আগের বহনযোগ্য কম্পিউটারের তুলনায় ভারি এবং এগুলো কারো কোলে বা হাটুর উপর রেখে ব্যবহার করা যেত না। কয়েক বছর পরে প্রস্তুতকারকরা আরো ছোট আকারের বহনযোগ্য যন্ত্রাংশ উৎপাদন শুরু করে যাদের ওজন ও আকার ছিল কম। এগুলোতে প্রদর্শনী ছিল এ৪ আকারের কাগজের সমান এবং এদেরকে ডাকা হত নোটবুক নামে। কারণ এগুলো তখনকার সময়ের মোটা ও ভারি ল্যাপটপের থেকে আকারে ও ওজনে ছোট ছিল।

এখন, বিশ্বের প্রায় সবজায়গায় ল্যাপটপ কথাটি বেশি ব্যবহৃত হয় এবং কিছু কিছু জায়গায় নোটবুক কথাটি এখনও চলে যেমন রাশিয়ায়। নোটবুক কথাটি ব্যবহার করা হয় বহযোগ্য যন্ত্রাংশ বুঝাতে। ডাকনামের এই ভিন্নতা সময়ের সাথে সাথে মিলিয়ে গেছে উদাহরনসরূপ, এলিয়েনওয়্যারের গেমিং যন্ত্র "এলিয়েনওয়্যার ১৮ গেমিং ল্যাপটপ" যাতে ১৮" প্রদর্শনী এবং যার ওজন ৬ কিলোগ্রামের মত, একে ল্যাপটপ এবং নোট দুটো নামেই বিবেচনা করা হয়। যদিও এটি কোলে রেখে কাজ করার উপযোগি নয় এবং নোটবুকটি ছবি আঁকার প্যাডের মত ছোটও নয়।

সঠিক অনুচ্ছেদ শিরোনাম কোনটি?
titleA. ডেস্কটপ প্রতিস্থাপক
titleB. সুবিধা
titleC. অভ্যন্তরীন সঞ্চয় স্থান
titleD. সংজ্ঞায় ভিন্নতা
উত্তর: titleD
ক্ষমতায় থাকাকালীন সময়ে তৎকালীন রাষ্ট্রপতি জিল্লুর রহমানের স্ত্রী আইভি রহমান ২১ আগস্টের গ্রেনেড হামলাজনিত কারণে ২৪ আগস্ট, ২০০৪ সালে প্রয়াত হন। তার মৃত্যুর ফলে সাবেক রাষ্ট্রপতি ইয়াজউদ্দিন আহম্মেদের স্ত্রী আনোয়ারা বেগম বাংলাদেশের ফার্স্ট লেডি ছিলেন। পরবর্তীতে জিল্লুর রহমানের মৃত্যুজনিত কারণে আব্দুল হামিদ রাষ্ট্রপতি হিসেবে শপথ গ্রহণ করায় তার সহধর্মীনি রশীদা হামিদ বর্তমানে বাংলাদেশের ফার্স্ট লেডি’র মর্যাদা উপভোগ করছেন।

সঠিক অনুচ্ছেদ শিরোনাম কোনটি?
titleA. উৎপত্তি স্থল
titleB. প্রয়োগ
titleC. ফার্স্ট জেন্টেলম্যান
titleD. বাংলাদেশের ফার্স্ট লেডি
উত্তর: titleD
শাহজালাল নামক ইয়েমেন থেকে আসা একজন মুসলিম সুফি ফকির ১৩২৮ সালে সিলেট জয় করার পর শ্রীহট্টের সাথে করিমগঞ্জেরও বৃহৎ এলাকা একটি বঙ্গ সুলতানির অধীনে চলে যায়। সেইসময় করিমগঞ্জ জেলার বর্তমান পাথরকান্দি থানায় থাকা অঞ্চলটি ত্রিপুরার রাজার অধীনে ছিল। ১৩শ শতাব্দীর শেষভাগে মির্জা মালিক মহম্মদ তুরাণির অধীনে আসা বৃহৎ পার্সী বাহিনী এই অঞ্চলের বদরপুর শহর দখল করে। তুরাণি নিজেকে রাজা ঘোষণা করেন ও পরাজিত শহরাধ্যক্ষ খাসিয়া শাসক পুরারাজার কন্যা উমাবতীকে বিয়ে করেন। সেই পরিবারটির পরবর্তী বংশধর মালিক প্রতাপ রাজা সমগ্র পাথরকান্দি জয় করে তাদের সাম্রাজ্য অনেকদূর বিস্তৃত করেছিলেন। হুসেন শাহের রাজত্বকালে (১৪৮৩-১৫১৯) প্রতাপগড় বলে পরিচিত অঞ্চলটি‍ও সুলতানির অধীনে চলে আসে। হুসেন শাহ ও তার পুত্র মেহুমুদ শাহের যথাক্রমে কালিগঞ্জ ও সুপ্রাকান্দিতে পাওয়া লিপি সমগ্র অঞ্চলটির বঙ্গ সুলতানি শাসনের অধীনে থাকা প্রমাণ করে। সিলেটের সাথে এই অঞ্চলটি ১৫৭৬ সালে সম্রাট আকবরের রাজত্বকালে মোগল সাম্রাজ্যর অধীনে আসে। আইন-ই-আকবরীর মতে, জেলাটির বেশিরভাগ ভাগ অঞ্চল মোগল সিলহাট সরকারের অধীনে প্রতাপগড় রাজমহলে রাখা হয়েছিল। জেলাটি মোগল সিলহাট সরকার ও বাংলা সুবার অংশ হিসেবে ছিল।

সঠিক অনুচ্ছেদ শিরোনাম কোনটি?
titleA. মধ্যযুগ
titleB. ব্রিটিশ যুগ ও স্বাধীনতা আন্দোলন
titleC. ইতিহাস
titleD. প্ৰশাসনিক বিভাজন
উত্তর: titleA
যদিও সার্ভে পর্বতশৃঙ্গগুলির নামকরণ স্থানীয় নামে রাখতে ইচ্ছুক ছিল, কিন্তু ওয়াহ বলেন যে, তিনি ১৫ নং শৃঙ্গের কোন স্থানীয় নাম খুঁজে পাননি। বিদেশীদের জন্যে তিব্বত ও নেপাল উন্মুক্ত না থাকায় তার স্থানীয় নামের অনুসন্ধান বাধাগ্রস্ত হয়। কিন্তু এই পর্বতের বেশ কয়েকটি স্থানীয় নাম ছিল, যেমন দার্জিলিং অঞ্চলে প্রচলিত "দেওধুঙ্গা" বা পবিত্র পর্বত, তিব্বতে প্রচলিত "চোমোলাংমা" ইত্যাদি। ১৭৩৩ খ্রিস্তাব্দে প্যারিসে ফরাসি ভৌগোলিক জাঁ বাপ্তিস্তে বুর্জিগ্নোঁ দ'অ্যানভিলের দ্বারা প্রকাশিত একটি মানচিত্রে "চোমোলাংমা" নামটি ছিল। এই পর্বতশৃঙ্গের স্থানীয় নাম গৌরীশঙ্কর বলে ঊনবিংশ শতাব্দীর শেষের দিকের বেশ কিছু ইউরোপীয় মানচিত্র বিশারদ ভুল করে মনে করতেন, যা কাঠমাণ্ডু ও এভারেস্টের মধ্যবর্তী একটি পর্বত শৃঙ্গ বিশেষ।

ওয়াহ এই যুক্তি উত্থাপন করেন যে, অনেকগুলি স্থানীয় নাম থাকায় যে কোন একটি নামকে রাখা ঠিক হবে না, সেই কারণে তিনি তার পূর্বসূরী সার্ভেয়র জেনারেল জর্জ এভারেস্টের নামে এই শৃঙ্গের নামকরণের সুপারিশ করেন। জর্জ স্বয়ং তার নাম ব্যবহারের বিরোধী ছিলেন এবং তিনি রয়্যাল জিওগ্রাফিকাল সোসাইটিকে জানান যে, এভারেস্ট নামটি হিন্দিতে লেখা যায় না ও ভারতীয়রা উচ্চারণ করতে পারেন না। এতৎসত্ত্বেও বিশ্বের সর্বোচ্চ শৃঙ্গের নাম তার নামানুসারে রাখা হয় মাউন্ট এভারেস্ট। এভারেস্টের আধুনিক উচ্চারণ ( ও ) জর্জের পদবীর উচ্চারণের (, ) চেয়ে ভিন্ন।

তিব্বতী ভাষায় মাউন্ট এভারেস্টকে "জো-মো-গ্লাং-মা" (; ; "পবিত্র মাতা") লেখা হয়, যার আনুষ্ঠানিক তিব্বতী পিনয়িন রূপ হল "চোমোলাংমা"।}} এই নামের আনুষ্ঠানিক চীনা প্রতিলিপিকরণ হল যার পিনয়িন রূপ হল "ঝোমোলাংমা ফেং" চীনা ভাষায় একে কখনো কখনো সরল করে "শেংমু ফেং" "পবিত্র মাতা শৃঙ্গ") বলা হয়ে থাকে। ২০০২ খ্রিষ্টাব্দে পিপলস ডেইলি নামক চীনা সংবাদপত্রটিতে এই শৃঙ্গের নাম মাউন্ট এভারেস্ট রাখার বিরুদ্ধে একটি নিবন্ধ প্রকাশিত হয়। এই নিবন্ধে স্থানীয় তিব্বতী নাম অনুসারে এই শৃঙ্গের নাম চোমোলাংমা রাখার পক্ষে সওয়াল করা হয়। যুক্তি হিসেবে বলা হয় যে, ব্রিটিশ ঔপনিবেশিকরা এই শৃঙ্গ প্রথম আবিষ্কার করেননি, বরং তিব্বতীদের নিকট এই শৃঙ্গ বহু পূর্ব হতেই পরিচিত ছিল এবং চীনারা ১৭১৯ খ্রিষ্টাব্দে চোমোলাংমা হিসেবে এই শৃঙ্গকে মানচিত্রভুক্ত করেছিলেন। ১৯৬০ খ্রিষ্টাব্দের শুরুতে নেপাল সরকার "সাগরমাথা" নামে এই পর্বতের একটি নেপালী নাম রাখে।

সঠিক অনুচ্ছেদ শিরোনাম কোনটি?
titleA. সফল অভিযানসমূহ
titleB. সহায়ক অক্সিজেন ছাড়া প্রথম সফল আরোহণ
titleC. নামকরণ
titleD. বিবিধ রেকর্ড
উত্তর: titleC
এসময় নেপত্থে বাদশাহ সৌদের সাথে ফয়সালের দ্বন্দ্ব চলতে থাকে। বাদশাহ চিকিৎসার জন্য বিদেশ গেলে তার অনুপস্থিতিতে ফয়সাল আরো বেশি ক্ষমতা লাভ করেন। তিনি সৌদের অনেক অনুগতকে তাদের পদ থেকে সরিয়ে অন্যদের নিয়োগ দেন। নতুন নিয়োগপ্রাপ্তদের মধ্যে ছিলেন তার ভাই ও ভবিষ্যত বাদশাহ আবদুল্লাহ বিন আবদুল আজিজ যাকে এসময় ন্যাশনাল গার্ডের দায়িত্ব দেয়া হয়। বাদশাহ সৌদ ফিরে আসার পর ফয়সাল দাবি করেন যাতে তাকে দায়িত্ব দিয়ে সৌদ নিজে আনুষ্ঠানিক অবস্থান গ্রহণ করেন। এসময় ফয়সালের পক্ষে উলামাদের সমর্থন ছিল।

বাদশাহ সৌদ এই দাবি প্রত্যাখ্যান করেন। ফয়সাল ন্যাশনাল গার্ডকে সৌদের প্রাসাদ ঘিরে ফেলার আদেশ দেন। শেষপর্যন্ত রাজপরিবারের সিদ্ধান্ত ও উলামাদের মতের কারণে সৌদ ক্ষমতা তার ফয়সালকে দিয়ে দেন। ১৯৬৪ সালের ২ নভেম্বর ফয়সালকে বাদশাহ ঘোষণা করা হয়। এরপর সৌদ বিন আবদুল আজিজ গ্রীসে নির্বাসনে যান।

সঠিক অনুচ্ছেদ শিরোনাম কোনটি?
titleA. অভ্যুত্থানের বিরুদ্ধে পদক্ষেপ
titleB. যুবরাজ ও প্রধানমন্ত্রী
titleC. বাদশাহ সৌদের সাথে দ্বন্দ্ব
titleD. ব্যক্তিগত জীবন
উত্তর: titleC
রাজা সেজং শাসনকার্যে বৈপ্লবিক পরিবর্তন আনেন সকল স্তরের মানুষকে বেসামরিক কর্মচারী হিসাবে নিয়োগ দিয়ে। অধিকন্তু তিনি সরকার পরিচালনা করে কনফুশিয়ানিজম অনুযায়ী এবং তিনি জনগণকে উৎসাহ দেন কনফুশিয়ানিজম অনুযায়ী আচরণ করতে। যার ফলে কনফুশিয়ানিজম হয়ে যায় সামাজিক আদর্শ। তিনি কনফুশিয়ানিজম এর উপর কিছু বইও প্রকাশ করেন। 
প্রথমদিকে তিনি বৌদ্ধ ধর্মকে কে দমন করেন সিওল এর সকল বৌদ্ধ ভিক্ষুকে নিষিদ্ধ করে, আয়তনে বহুলাংশে বৌদ্ধ পুরোহিতদের ক্ষমতা এবং সম্পদ কমান, কিন্তু পরবর্তিতে তিনি তার কার্যকলাম প্রশমিত করেন বৌদ্ধ ধর্ম গ্রহণ করে মন্দির নির্মাণের মাধ্যমে।

সঠিক অনুচ্ছেদ শিরোনাম কোনটি?
titleA. বৈদেশিক নীতি
titleB. ভাষ্কর্য এবং জাদুঘর প্রদর্শনী
titleC. হাঙ্গুল
titleD. কনফুশিয়ানিজম এর উপর ভিত্তি করে রাজনীতি শুরু
উত্তর: titleD
অধ্যাপকগণ তাদের ক্ষেত্রে যোগ্যতাসম্পন্ন বিশেষজ্ঞ, তারা সাধারণত নিচের কিছু বা সব কাজ করে থাকেনঃ

অধ্যাপকদের অন্যান্য কাজ প্রতিষ্ঠান, এর নীতিমালা, স্থান (দেশ) এবং সময়ের উপর নির্ভর করে। উদাহরণস্বরূপ উত্তর আমেরিকা এবং ইউরোপের গবেষণা প্রধান বিশ্ববিদ্যালয় সমূহে অধ্যাপকগণ গবেষণা কর্মে সাফল্য অর্জনের মাধ্যমেই পদোন্নতি পেয়ে থাকেন।

সঠিক অনুচ্ছেদ শিরোনাম কোনটি?
titleA. গবেষণা অধ্যাপক
titleB. নেদারল্যান্ডস
titleC. খরচের তালিকা
titleD. কাজ
উত্তর: titleD
রঘুনন্দন চৈতন্য মহাপ্রভু আবির্ভাবের প্রায় ২৫ বৎসর পর নবদ্বীপে জন্ম গ্রহণ করেন। তার পিতা ছিলেন হরিহর বন্দোপাধ্যায় ভট্টাচার্য্য। হরিহর বন্দ্যোপাধ্যায় ভট্টাচার্য স্মৃতিশাস্ত্রে সুপণ্ডিত ছিলেন। নবদ্বীপে তার সংস্কৃত টোল ছিলো। রঘুনন্দন মাত্র ২৫ বছর বয়সে স্মৃতিগ্রন্থ বা "অষ্টবিংশতিতত্ত্ব' প্রণয়ন করেন। এই ২৫ বৎসর বয়সেই তিনি কঠোর পরিশ্রম করে নানা দেশ ভ্রমণ পূর্বক এই গ্রন্থটি রচনা করেন। এই গ্রন্থটি প্রণয়নের পর অঙ্গ, বঙ্গ, কলিঙ্গ, কঞ্চিদেশ, কাশীদেশ ও দ্রাবিড় দেশে স্মার্ত্ত পণ্ডিত বা স্মার্ত্ত রঘুনন্দন নামে তাঁর যশ ও খ্যাতি ছড়িয়ে পড়ে।

সঠিক অনুচ্ছেদ শিরোনাম কোনটি?
titleA. বাঙালি হিন্দু সমাজ সংস্কারে ভূমিকা
titleB. বাংলা পঞ্জিকা প্রবর্তন
titleC. মলমাসের ধারণা ও গণনা
titleD. প্রথম জীবন
উত্তর: titleD
১৯২৮-২৯ মৌসুমে এমসিসি দল অস্ট্রেলিয়া গমন করে। ঐ সিরিজেই অস্ট্রেলীয় ব্যাটসম্যান ডোনাল্ড ব্র্যাডম্যানের টেস্ট অভিষেক ঘটেছিল। ঐ সফরে তিনি সাংবাদিক হিসেবে যান। ফেন্ডারের অভিমত, ব্র্যাডম্যান অন্যতম মিশ্র গড়নের ভালো-মন্দ ব্যাটিংয়ের অধিকারী চরিত্রের যা তিনি আর কখনও কারো মাঝে দেখেননি। তবে, তিনি তার সক্ষমতার সম্যক পরিচয় ঐ সময়ে দেখতে পাননি। ১৯৩০ সালে ব্র্যাডম্যান ইংল্যান্ডে অস্ট্রেলিয়ার সদস্যরূপে আসেন। ঐ সিরিজে তিনি অত্যন্ত সফলতম ব্যাটসম্যানের মর্যাদা পেয়েছিলেন। ঐ মৌসুমে ফেন্ডারের চিন্তা-ধারা বেশ পরিবর্তন করে ফেলেন। বিশেষ করে ফেন্ডারের কাছ থেকে সমালোচিত হবার পর সারের বিপক্ষে তিনি ২৫২ রান তুলেন। পূর্ববর্তী মৌসুমের তুলনায় এবার আরও কম খেলায় অংশ নিয়েছিলেন। টেস্ট খেলা নিয়ে সংবাদপত্রে লিখতে থাকেন পার্সি ফেন্ডার। ১৯৩০ মৌসুমে ৭০০ রানসহ ৬৫ উইকেট পান। তবে, অস্ট্রেলিয়ার টেস্ট সিরিজ জয়ে ব্র্যাডম্যানের কাছে ঋণী হয়ে থাকবে অস্ট্রেলিয়া দল। সাত ইনিংসে অংশ নিয়ে ৯৭৪ রান সংগ্রহ করেন ও অনেকগুলো রেকর্ড ভঙ্গ করেন ডন ব্র্যাডম্যান। তার সফলতার বিষয়ে ইংরেজ কর্তৃপক্ষ যথেষ্ট সজাগ ছিলেন। ফেন্ডারসহ আরও অনেকেই ব্র্যাডম্যানের সফলতায় বাঁধার প্রাচীর গড়ে তুলতে নতুন কৌশল গ্রহণে উদ্বুদ্ধ হন।

সঠিক অনুচ্ছেদ শিরোনাম কোনটি?
titleA. শেষের বছরগুলো
titleB. ব্যক্তিগত জীবন
titleC. সারে গমন
titleD. বডিলাইন সিরিজ
উত্তর: titleD
শোনা যায়, ১৬৫৮ সাল থেকে জব চার্নক ব্রিটিশ ইস্ট ইন্ডিয়া কোম্পানির কর্মচারী হিসেবে বিভিন্ন অঞ্চলে ঘোরেন। কাশিমবাজার ও পাটনার পর তিনি কিছুকাল হুগলি, হিজলি ও সুতানুটিতে বসবাস করেন। সুতানুটিতে বসতিস্থাপনকে তিনি সুবিধাজনক মনে করলেও, তার সহকর্মী ও উর্ধ্বতন কর্তৃপক্ষ সে কথা মানতে চাননি। তবে মাদ্রাজের কোম্পানি কর্তৃপক্ষ চট্টগ্রামে কিছু অপ্রীতিকর ঘটনার সম্মুখীন হওয়ার পর জব চার্নককে সুতানুটিতে বসতি স্থাপনের অনুমতি দেন। ১৬৯০ সালের ২৪ অগস্ট জব চার্নক সুতানুটিতে পদার্পণ করেন। কলকাতার ইতিহাসে এই তারিখটি স্মরণীয়। জব চার্নক প্রায় আড়াই বছর সুতানুটিতে অবস্থান করেছিলেন।

অবস্থানগত নিরাপত্তার কারণে জব চার্নক সুতানুটিকে বসতি স্থাপনের পক্ষে উপযুক্ত মনে করেছিলেন। সেই যুগে সুতানুটি পশ্চিমে হুগলি নদী এবং পূর্বে ও দক্ষিণে দুর্গম জলাভূমির দ্বারা বেষ্টিত ছিল। কেবলমাত্র উত্তর-পূর্ব অংশে প্রহরার প্রয়োজন হত।

সুতানুটি, ডিহি কলিকাতা ও গোবিন্দপুর ছিল মুঘল সম্রাটের খাসমহল অর্থাৎ সম্রাটের নিজস্ব জায়গির বা ভূসম্পত্তি। এই অঞ্চলের জমিদারির দায়িত্ব ছিল বড়িশার সাবর্ণ রায়চৌধুরী পরিবারের উপর। ১৬৯৮ সালের ১০ নভেম্বর জব চার্নকের উত্তরসূরি তথা জামাতা চার্লস আয়ার সাবর্ণ রায়চৌধুরী পরিবারের থেকে এই তিনটি গ্রামের জমিদারির অধিকার কিনে নেন। এরপরই কলকাতা মহানগর দ্রুত বিকাশ লাভ করে। ১৭৫৭ সাল পর্যন্ত ব্রিটিশ ইস্ট ইন্ডিয়া কোম্পানি নিয়মিত এই অঞ্চলের রাজস্ব মুঘল সম্রাটকে দিয়ে এসেছিল।

সঠিক অনুচ্ছেদ শিরোনাম কোনটি?
titleA. শেঠ ও বসাক
titleB. ব্রিটিশদের আগমন
titleC. মহানগরী কলকাতার বিকাশলাভ
titleD. মুঘল যুগ
উত্তর: titleB
ব্রিটিশ অ্যাসোসিয়েশনে তার বক্তৃতার বিষয় ছিল "অন ইলেকট্রিক ওয়েভ্‌স"। মাত্র ১৮ মাসের মধ্যে করা পরীক্ষণগুলোর উপর ভিত্তি করেই তিনি বক্তৃতা করেন যা ইউরোপীয় বিজ্ঞানীদের চমৎকৃত ও আশ্চর্যান্বিত করে। অশীতিপর বৃদ্ধ বিজ্ঞানী লর্ড কেলভিন বক্তৃতা শোনার পর লাঠিতে ভর দিয়ে এসে জগদীশের স্ত্রী অবলা বসুকে তার স্বামীর সফলতার জন্য অভিবাদন জানান। জগদীশ এবং অবলা দু’জনকেই তিনি তার বাসায় নিমন্ত্রণ করেছিলেন। এই বিষয়ের উপর বিখ্যাত সাময়িকী "টাইম্‌স"-এ একটি রিপোর্ট ছাপা হয় যাতে বলা হয়, ""এ বছর ব্রিটিশ অ্যাসোসিয়েশনের সম্মিলনে সবচেয়ে উল্লেখযোগ্য বিষয় হল বিদ্যুৎ-তরঙ্গ সম্পর্কে অধ্যাপক বসুর বক্তৃতা। কলকাতা বিশ্ববিদ্যালয়ের স্নাতক, কেমব্রিজের এম.এ. এবং লন্ডন বিশ্ববিদ্যালয়ের ডক্টর অফ সাইন্স এই বিজ্ঞানী বিদ্যুৎরশ্মির সমাবর্তন সম্পর্কে যে মৌলিক গবেষণা করেছেন, তার প্রতি ইউরোপীয় বিজ্ঞানী মহলে আগ্রহ জন্মেছে। রয়্যাল সোসাইটি বিদ্যুৎরশ্মির তরঙ্গদৈর্ঘ্য ও প্রতিসরাঙ্ক নির্ণয়ের গবেষণাপত্রের ভূয়সী প্রশংসা করেছে।"" এই বক্তৃতা বিষয়ে পারসন্‌স ম্যাগাজিন লিখেছিল:
সঠিক অনুচ্ছেদ শিরোনাম কোনটি?
titleA. সুখ্যাতি
titleB. জীবনী
titleC. বিবাহ
titleD. ব্রিটিশ অ্যাসোসিয়েশনে বক্তৃতা, লিভারপুল
উত্তর: titleD
১৯০৫ সাল থেকে ১৯২৫ সাল পর্যন্ত ডিক ইয়ংয়ের প্রথম-শ্রেণীর খেলোয়াড়ী জীবন চলমান ছিল। ১৯০৫ থেকে ১৯২৫ সাল পর্যন্ত সাসেক্সের পক্ষে শৌখিন খেলোয়াড় হিসেবে অংশ নেন। ১৯০৫ সালে লেটনে এসেক্সের বিপক্ষে দলের ৬১১ রানের মধ্যে তিনি ২২০ রানের ব্যক্তিগত সর্বোচ্চ ইনিংস খেলেন। স্বল্পসংখ্যক ইংরেজ খেলোয়াড়দের অন্যতম হিসেবে ডিক ইয়ং ইংল্যান্ডের পক্ষে ক্রিকেট ও ফুটবল - উভয় ধরনের খেলায় অংশ নিয়েছেন।

১৯০১ থেকে ১৯০৪ সময়কালে রেপটনে থাকা অবস্থায় প্রথম একাদশে উইকেট-রক্ষক ও ব্যাটসম্যান হিসেবে সবিশেষ পরিচিতি লাভ করেন। ১৯০২ সালে উইজডেনে ব্যাটিং গড়ে শীর্ষস্থানে অবস্থানের কথা তুলে ধরা হয় ও বিদ্যালয়ের অন্যতম সেরা ব্যাটসম্যান হিসেবে পরিগণিত হয়েছিলেন। তন্মধ্যে, শেষ দুই মৌসুমে দলের অধিনায়কের দায়িত্ব পালন করেছেন।

ধৈর্য্যশীল ও বিশ্বস্ত ব্যাটসম্যান হিসেবে প্রভূতঃ সুনাম কুড়িয়েছেন। লেগ সাইডের দিকেই বেশি সফলতা পেয়েছেন ও অফের দিকে দর্শনীয়ভাবে ড্রাইভ মারতেন। ১৯০৫ সালে ফ্রেশম্যান হিসেবে কেমব্রিজ থেকে ব্লুধারী হন। এছাড়াও, পরবর্তী তিন মৌসুম বিশ্ববিদ্যালয়ের খেলায় অংশ নিয়েছেন। ১৯০৬ সালে অক্সফোর্ডের বিপক্ষে দলের ৩৬০ রানে তার অবদান ছিল ১৫০ রান। এ পর্যায়ে শুরুতে ব্যাটিংয়ে নেমে সর্বশেষে আউট হন। নিয়মিতভাবে উইকেটের পতন ঘটলেও ঝুঁকি নিয়ে তিনি এ সফলতা পান। ১৯০৭ ও ১৯০৮ সালে দলের অধিনায়কত্ব করেন। বিশ্ববিদ্যালয়ের ব্যাটিং গড়ে শীর্ষস্থান দখল করেন।

সঠিক অনুচ্ছেদ শিরোনাম কোনটি?
titleA. ফুটবলে অংশগ্রহণ
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. ব্যক্তিগত জীবন
উত্তর: titleC
মুঘল আমলে বিশ্বের মোট উৎপাদনের (জিডিপির) ১২ শতাংশ উৎপন্ন হত সুবাহ বাংলায়, যা সে সময় সমগ্র ইউরোপের চেয়ে জিডিপির চেয়ে বেশি ছিল। যেখানে মুঘল সাম্রাজ্যের জিডিপি ছিল বিশ্বের জিডিপির ২৫% বা এক-চতুর্থাংশ। অর্থনৈতিক ইতিহাসবিদ ইন্দ্রজিৎ রায়ের মতে, বাংলা একটি সমৃদ্ধ প্রদেশ ছিল যা টেক্সটাইল উত্পাদন ও জাহাজ নির্মাণের মতো শিল্পে বিশ্বব্যাপী শীর্ষস্থানীয় ছিল।

সঠিক অনুচ্ছেদ শিরোনাম কোনটি?
titleA. ব্রিটিশ উপনিবেশ
titleB. টেক্সটাইল শিল্প
titleC. কৃষি সংস্কার
titleD. শিল্প অর্থনীতি
উত্তর: titleD
ভারত বর্ষের আসাম বেঙ্গল প্রদেশের শেষ সীমানায় ছিল এই অঞ্চল । বর্তমানে লাখাই ইউনিয়নের স্বজনগ্রাম নামক স্থানে ছিল লাখাই আউটপোষ্ট । ১৯২২ খ্রিষ্টাব্দের ১০ জানুয়ারি তৎকালীন আসাম প্রাদেশিক সরকারের গেজেট নোটিফিকেশন নম্বর ১৭৬ জিকে-র মাধ্যমে লাখাই থানা প্রতিষ্ঠিত হয় মর্মে জানা যায় । তার আগে এ অঞ্চলের সাব রেজিষ্টি অফিস ছিল মাধবপুর উপজেলার চর ভাঙ্গা নামক স্থানে । ১৯৪৭ এর পরে এ অঞ্চলের সাব রেজিষ্ট্রি অফিস হয় হবিগঞ্জ মহকুমায় । ৪৭ এর পরে হবিগঞ্জ মহকুমার অধীনে এ অঞ্চলকে সার্কেল অফিসার রাজস্বের আওতায় আনা হয় । ১৯৬৪ সালে এ অঞ্চলকে সার্কেল অফিসার উন্নয়নের আওতায় আনা হয় এবং স্বজনগ্রাম নামক স্থানে সিও ডেভেলপমেন্ট লাখাই এর কার্যালয় স্থাপন করা হয় । সিও ডেভেলপমেন্ট এর কার্যালয়ের অধীনে অন্যান্য অফিস স্থাপন করা হয় । ১৯৮৩ সালে বিভিন্ন লোকের দরখাস্ত এবং বিভিন্ন ইউনিয়নের চেয়ারম্যানের আবেদনের প্রেক্ষিতে লাখাইকে মনোনীত থানায় উন্নীত করা হয় এবং বামৈ ইউনিয়নের ভাদিকারা মৌজার কালাউক নামক স্থানে ১৯৮৩ সালের ১৫ ই এপ্রিল মানোন্নীত থানার ভিত্তি প্রস্তর স্থাপন করা হয় । প্রথম উপজেলা নির্বাহী অফিসার হিসেবে দায়িত্ব পালন করেন জনাব বিবেকানন্দ পাল এবং প্রথম উপজেলা চেয়ারম্যান হিসেবে দায়িত্ব পালন করেন বীর মুক্তিযুদ্ধা মরহম মোহাম্মদ নিজাম উদ্দিন । পরবর্তীতে ধীরে ধীরে কালাউক নামক স্থানেই উপজেলা পরিষদের সকল অফিস, বাসভবন প্রতিষ্ঠিত হয় ।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ইতিহাস
titleC. সাংষ্কৃতিক বৈশিষ্ঠ্য
titleD. অর্থনীতি
উত্তর: titleB
টিকাদান সেই সময় ও করা হতো, কিন্তু তখন অনেক ঝুঁকিপূর্ণ ছিল সে প্রক্রিয়া এবং ভাবা হতো এই প্রক্রিয়ার ফলে আসেপাশের লকজনও আক্রান্ত হতে পারে, যেহেতু টিকাগ্রহণকারি নিজে রোগের বাহক । ১৭২১ সালে লেডি ম্যারি ওরতলি মন্তাগু কন্সতান্তিপল থেকে টিকাদানের সমস্ত সরঞ্জাম ব্রিটেনএ আমদানি করেন । এরপর থেকে জন ফস্তার সহ আরও অনেকে টিকাদান নিয়ে কাজ করলেও জেনার এর পদ্ধতি সকলের প্রচেষ্টাকে ছারিয়ে যায় ।

১৪ মে, ১৭৯৬ জেনার তার হাইপোথিসিস সর্বপ্রথম তার মালির আট বছরের ছেলে জেমস ফিলিপ এর ওপর পরীক্ষা করেন । ফিলিপকে জেনার তার টিকাদান সম্পর্কিত প্রকাশনায় ১৭তম কেস হিসেবে উল্লেখ করেছেন ।

ফিলিপের দুই বাহুতে জেনার টিকা দিয়েছিলেন সেদিন, যার ফলে ফিলিপের সামান্য জর দেখা দেয় । কিন্তু সেটা গুরুতর হবার আগেই সে সুস্থ হয়ে উঠে । পরবর্তীতে আর কিছু পরীক্ষা চালালেও ফিলিপ সম্পূর্ণ সুস্থ থাকে, এবং ইনফেকশনের কোন লক্ষণ দেখা দেয় না ।

জেনার তার গবেষণা চালিয়ে যায় । সুরুর দিকে রয়্যাল সোসাইটি তার গবেষণাপত্রগুলি গ্রহণ করে নি । কিন্তু আর বিস্তর গবেষণা আর পরীক্ষা নিরীক্ষার পর তার ২৩টি কেস এর ফলাফল প্রকাশ করা হয়, যার মধ্যে একটি কেস ছিল তার ১১ বছরের ছেলে রবার্টের । তার কিছু সিদ্ধান্ত সঠিক ছিল, কিছু ছিল ভ্রান্ত; যদিও আধুনিক মাইক্রোবায়োলজি ও আনুবিক্ষন পদ্ধতি তার গবেষণা গুলো আরও নির্ভুল করে তুলতে পারত । শেষ পর্যন্ত ভ্যাকসিনেসন পদ্ধতি স্বীকৃতি পায়, এবং ১৮৪০ সালে ব্রিটিশ সরকার ভেলরেসন নিষিদ্ধ করে ও বিনামূল্যে ভ্যাকসিনেসন পদ্ধতির সুচনা করে ।

এই সাফল্য সমগ্র ইউরোপে ছরিয়ে পরে এবং আমেরিকা, ফিলিপিন্স, মাকাও ও চীনে ফ্রাঞ্চকো জাভিয়ার ডি বাল্মিসের অধিনে বাল্মিস মিশনে হাজার হাজার লোককে স্মল পক্সএর টিকা দেয়া হয় ।

জেনার এর অবিরত গবেষণা তার সাধারণ ডাক্তারি পেশায় বাধা হয়ে দারায় । তার সহকর্মী এবং রাজা তাকে এ ব্যাপারে সাহায্য করে, এবং ১৮০২ সালে সংসদ এর পক্ষ থেকে তাকে ১০,০০০ পাউন্ড দেয়া হয়, ভ্যাকসিনেসন পদ্ধতির ওপর আরও গবেষণা করার জন্য । ১৮০৭ সালে রয়্যাল কলেজ অফ ফিজিসিয়ান তার ভ্যাকসিনেসন পদ্ধতির সুদূর প্রসারি অবদানের কথা শিকার করলে তাকে আরও ২০,০০০ পাউন্ড প্রদান করা হয় ।

সঠিক অনুচ্ছেদ শিরোনাম কোনটি?
titleA. ভ্যাকসিন আবিষ্কার
titleB. প্রকাশনা
titleC. আরও দেখুন
titleD. ধর্মীয় দর্শন
উত্তর: titleA
পৌষ্টিক নালীর প্রথম অংশটি হলো অগ্রান্ত্র (রেখাচিত্রে ২৭ তম) বা স্টোমোডিয়াম। শক্ত খাদ্য থেকে রক্ষা পেতে অগ্রান্ত্রটি কাইটিন ও প্রোটিনের তৈরী কৃত্তিক আস্তরণ দিয়ে সজ্জিত। অগ্রান্তের মধ্যে অন্তর্ভুক্ত রয়েছে মুখগহ্বর, গলবিল, খাদ্যনালী, ক্রপ এবং প্রোভেন্ট্রিকুলাস (যেকোনো অংশ অনেকখানি পরিবর্তিত হতে পারে) যারা খাদ্য মজুত রাখার পাশাপাশি কখন মধ্যান্ত্রে প্রবেশ করতে হবে, সেই ভূমিকা রাখে।

লালাগ্রন্থি থেকে নিঃসরিত লালার মাধ্যমে আংশিক চর্বনকৃত খাদ্য ভাঙার মধ্য দিয়ে মুখগহ্বরে পরিপাক শুরু হয়। লালাগ্রন্থি যেহেতু তরল এবং কার্বোহাইড্রেট পরিপাকের উৎসেচক (অধিকাংশ ক্ষেত্রে অ্যামাইলেজ) উৎপন্ন করে, গলবিলের শক্ত পেশিগুলো তরলকে মুখগহ্বরের দিকে পাম্প করে যা স্যালাইভারিয়ামের মতোই খাদ্যকে পিচ্ছিল করে এবং রক্তচোষক, জাইলেম আর ফ্লোয়েম খাদকদের সহায়তা করে। সেখান থেকে গলবিল খাদ্যকে খাদ্যনালীর দিকে চালিত করে। এক্ষেত্রে সেখান থেকে সরল একটি নালীর মাধ্যমে এই খাদ্য ক্রপ অথবা প্রোভেন্ট্রিকুলাসে চালিত হতে পারে এবং তারপর মধ্যান্ত্রে চলে যায়। এর বিকল্প হিসেবে অগ্রান্ত্রটি বৃহদাকার ক্রপ এবং প্রোভেন্ট্রিকুলাসে বিস্তৃত হতে পারে, অথবা ক্রপটি কেবল ডাইভারটিকুলাম অথবা ডিপ্টেরার প্রজাতির মতো তরল-পূর্ণ কাঠামোতে পরিণত হতে পারে। 
সঠিক অনুচ্ছেদ শিরোনাম কোনটি?
titleA. প্রজনন ও বিকাশ
titleB. অগ্রান্ত্র
titleC. সম্পূর্ণ রূপান্তর
titleD. রক্তসংবহনতন্ত্র
উত্তর: titleB
চার্চ কমিটি নামের একটি যুক্তরাষ্ট্রীয় সিনেট কমিটি ১৯৭৪ থেকে ১৯৭৫ সাল পর্যন্ত ইন্টেলিজেন্স এজেন্সিগুলোতে তদন্ত পরিচালনা করে। এই তদন্তের সময় প্রকাশিত হয়, কেনেডি প্রশাসনের সময় সিআইএ অনেক বৈদেশিক নেতৃত্বকে গুপ্তহত্যার পরিকল্পনা করে, যাদের মধ্যে কিউবার ফিদেল কাস্ত্রোও ছিলেন। কিন্তু রাষ্ট্রপতি নিজেই, যিনি এরকম কার্যের সাথে পরিষ্কারভাবেই জড়িত ছিলেন, তাকে অবশ্যই সরাসরিভাবে এই কাজটির সাথে জড়িত হলে চলবে না, যাতে তিনি বিষয়টির জ্ঞান সম্পর্কে অস্বীকার করতে পারেন। আর তখনই বিষয়টিকে ব্যাখ্যা করার জন্য "প্লসিবল ডিনায়াল" বা "সাম্ভাব্য অস্বীকার" শব্দটি ব্যবহার করা হয়। স্বাম্ভাব্য অস্বীকারের ক্ষেত্রে একটি পাওয়ার স্ট্রাকচার এবং চেইন অব কমান্ড এর সৃষ্টি করতে হয় যাকে আবার প্রয়োজনে অস্বীকার করার মত অনানুষ্ঠানিক বা আনঅফিশিয়ালও হতে হবে। এক্ষেত্রে ধারণাটি হল, সিআইএকে (বা অন্যান্য সংস্থা) কোন ক্ষমতাশালী ব্যক্তি দ্বারা (রাষ্ট্রপতিও হতে পারে) বিতর্কিত নির্দেশ দেয়া যেতে পারে, কিন্তু প্রয়োজন পড়লে এই নির্দেশনার সঠিক উৎস্যকে অস্বীকার করা যেতে পারে। উদাহরণস্বরূপ, যদি কোন অপারেশন খুব খারাপভাবে ব্যর্থ হয়ে যায় এবং প্রশাসনের তার দায় অস্বীকার করার প্রয়োজন হয় তাহলে নির্দেশনার উৎস্যকে অস্বীকার করা হতে পারে।

সঠিক অনুচ্ছেদ শিরোনাম কোনটি?
titleA. ইরান-কনট্রা এফেয়ার
titleB. চার্চ কমিটি
titleC. ওভারভিউ
titleD. ইতিহাস
উত্তর: titleB
জাতীয় নাট্যশালার "তারুণ্যের শিল্প উৎসব" প্রতি বছর এপ্রিল থেকে মে মাস পর্যন্ত অনুষ্ঠিত হয়। তরুণদের অংশগ্রহণে উদযাপিত এ উৎসবের বিষয়বস্তু থাকে "আকাশছোঁয়া তারুণ্য"। তরুণরা এখানে ঐতিহ্যবাহী নৃত্যগীতি, গীতিনাট্য, মূকাভিনয়, কোরিয় ও আন্তর্জাতিক ঘরানার নাটক ও নৃত্য মঞ্চায়নের মাধ্যমে নিজেদের ইতিবাচক অনুভূতি ও তারুণ্যের উদ্দীপনা প্রকাশের সুযোগ পান। ২০০৮ সালে প্রথমবারের মতো এ উৎসব অনুষ্ঠিত হয়। সেবার সাংস্কৃতিকভাবে অবহেলিত এলাকার তরুণদের জন্য "আন সুকসুনের সাথে লোকগীতির পথে যাত্রা" শীর্ষক গীতিনাট্যটি মঞ্চস্থ করা হয়। তারুণ্যের এ শিল্প উৎসব কোরিয়ার জাতীয় নাট্যশালার অন্যতম প্রধান আয়োজন, যার লক্ষ্য ভবিষ্যৎ সমাজের নেতৃত্বদানকারী ও শিল্পচর্চায় সংশ্লিষ্ট তরুণদের উৎসাহিত করা।

সঠিক অনুচ্ছেদ শিরোনাম কোনটি?
titleA. মধ্যাহ্নের সঙ্গীতানুষ্ঠান
titleB. তারুণ্যের শিল্প উৎসব
titleC. জাতীয় নাট্যশালার বিশ্ব উৎসব
titleD. মৌসুমি উৎসব
উত্তর: titleB
১৪৯৮ সালে ক্রিস্টোফার কলম্বাস যখন এই টোবাগোতে পৌঁছেছিলেন, তখন তিনি নাকি এই দ্বীপের নাম দিয়েছিলেন বেল্লাফর্মা। কিন্তু এই নামটা ৭ বছরের মধ্যেই পালটে হয় টোবাগো। যা আদতে স্পেনীয় শব্দ। এটাই ব্রিটিশদের বিকৃত উচ্চারণে হয়েছে টোব্যাকো। টোব্যাকো মানে তামাক। টোবাগো মানেও তাই। এই দ্বীপ আকাশ থেকে দেখলে মনে হয় চুরুট। তাই হয়তো এই নাম।

ডাচরা আর চৌরল্যান্ডার্স [ঈড়ঁৎষধহফবৎং], যারা আজকের লাতভিয়ার চৌরল্যান্ড প্রদেশ থেকে এসছিলো এই টোবাগোতে। বলা যেতে পারে যে, এরাই প্রথম ইউরোপীয় বাসিন্দা যারা বহু বছর ধরে এখানে বসবাস করেছে। এরা আজও অল্প সংখ্যক হলেও বসবাস করে। এরা এখানে টোব্যাকো আর কটন এর চাষাবাদ শুরু করেছিলো। সেটা ১৬ আর ১৭ শতাব্দীর মধ্যে বলে ধরা হয়।

টোবাগো দ্বীপটার মালিকানা বারবার এক দেশ থেকে অন্য দেশের মধ্যে হাতবদল হয়েছে। যেমন ডাচ আর চৌরল্যান্ডার্সরা এই দ্বীপটা প্রথমে বিক্রি করে স্পেনীয়দের কাছে। আবার স্পেনীয়রা ফ্রেঞ্চদের কাছে আর অবশেষে ফ্রেঞ্চরা নেপোলিয়নের যুদ্ধে [১৮০৫] হেরে এই দ্বীপটা গ্রেট বৃটেনের কাছে বিক্রি করে দিতে বাধ্য হয়। বলা ভালো ক্ষতিপূরণ হিসাবে দিতে বাধ্য হয়েছিলো তখনকার ফ্রান্স সরকার।

৮৪ বছর আলাদা দেশ হয়ে থাকবার পরে ১৮৮৯ সালে টোবাগো অবশেষে ত্রিনিদাদ এর সাথে মিশে যায়। এইভাবেই জন্ম হয় আজকের ত্রিনিদাদ-টোবাগো নামক দেশটার। বারবার এক দেশ থেকে আরেক দেশের হাতে চলে যাওয়ার জন্যই ত্রিনিদাদ-টোবাগোর বিভিন্ন অঞ্চলের নামে আমেরিকিন্ডিয়ান, স্পেনীয়, ফ্রেঞ্চ আর ব্রিটিশ ছাপ পড়েছে। ঠিক তেমনই এদেশের কালচারে বহু দেশের ছাপ পড়েছে।

সঠিক অনুচ্ছেদ শিরোনাম কোনটি?
titleA. অন্যান্য খেলা
titleB. টোবাগো
titleC. ভাষা
titleD. ধর্ম
উত্তর: titleB
২০১৪ সালের ৫ জানুয়ারিতে অনুষ্ঠিত সাধারণ নির্বাচনে আনিসুল হক কসবা ও আখাউড়া উপজেলা নিয়ে গঠিত জাতীয় সংসদের ব্রাহ্মণবাড়িয়া-৪ আসন থেকে বাংলাদেশ আওয়ামী লীগের প্রার্থী হিসাবে সংসদ সদস্য নির্বাচিত হন। তিনি ৯ জানুয়ারি ২০১৪ তারিখে সংসদ সদস্য হিসাবে শপথ গ্রহণ করেন। এরপরে, তাকে ১২ জানুয়ারি ২০১৪-এ শেখ হাসিনার তৃতীয় মন্ত্রীসভায় অন্তর্ভুক্ত করা হয় এবং আইন, বিচার ও সংসদ বিষয়ক মন্ত্রণালয়ের মন্ত্রী হিসেবে দায়িত্ব প্রদান করা হয়।

আনিসুল হক ৩০ ডিসেম্বর ২০১৮ সালে একাদশ জাতীয় সংসদ নির্বাচনে পুনরায় বাংলাদেশ আওয়ামী লীগের প্রার্থী হিসেবে একই আসন থেকে সংসদ সদস্য নির্বাচিত হন। ৩ জানুয়ারি ২০১৯ সালে সংসদ সদস্য হিসাবে শপথ গ্রহণ করেন এবং ৭ জানুয়ারি ২০১৯ সালে শেখ হাসিনার চতুর্থ মন্ত্রীসভার সদস্য শপথ গ্রহণ করেন। এ মন্ত্রীসভায় তাকে পুনরায় আইন, বিচার ও সংসদ বিষয়ক মন্ত্রণালয়ের মন্ত্রীর পদে নিযুক্ত করা হয়। তিনি বাংলাদেশের ইতিহাসে পর পর দুবার আইন, বিচার ও সংসদ বিষয়ক মন্ত্রণালয়ের মন্ত্রী হিসেবে দায়িত্ব পালনকারী প্রথম ব্যক্তি। 

সঠিক অনুচ্ছেদ শিরোনাম কোনটি?
titleA. কর্মজীবন
titleB. আইন পেশা
titleC. রাজনীতি
titleD. শিক্ষা জীবন
উত্তর: titleC
বিদ্রোহী সংগঠন ইউনাইটেড লিবারেশন ফ্রন্ট অফ আসাম অসমের আদিবাসীদের জন্য একটি পৃথক দেশ দাবি করেছে। ১৯৯০ সালে ভারত সরকার উলফাকে নিষিদ্ধ করেছিল এবং আনুষ্ঠানিকভাবে এটিকে একটি সন্ত্রাসবাদী গোষ্ঠী হিসাবে চিহ্নিত করেছিল, যেখানে মার্কিন পররাষ্ট্র দফতর এটিকে "অন্যান্য উদ্বেগের দলগুলির" অধীনে তালিকাভুক্ত করে। ১৯৯০ সালে শুরু হওয়া ভারতীয় সেনাবাহিনীর দ্বারা এর বিরুদ্ধে সামরিক অভিযান বর্তমান অব্যাহত রয়েছে। বিগত দুই দশকে বিদ্রোহী ও সরকারের সংঘর্ষে প্রায় ১০ হাজার মানুষ মারা গেছে। অসমিয়া বিচ্ছিন্নতাবাদীরা প্রতিবেশী অঞ্চলগুলি থেকে অবৈধভাবে অভিবাসনের বিরুদ্ধে প্রতিবাদ করেছে। বিংশ শতাব্দীর মাঝামাঝি থেকে বর্তমান বাংলাদেশের (তত্কালীন পূর্ব পাকিস্তান নামে পরিচিত) লোকেরা আসামে পাড়ি জমান। ১৯৬১ সালে অসম সরকার অসমিয়া ভাষার বাধ্যতামূলক ব্যবহার আইন প্রণয়ন করে; তা থেকে চাপের মুখে পরে প্রত্যাহার করা হয়েছিল বাংলা লোকেদের ভাষী কাছাড় । ১৯৮০ এর দশকে ব্রহ্মপুত্র উপত্যকাটি ভোটার তালিকায় নিবন্ধিত ভোটারদের আকস্মিকভাবে বৃদ্ধি পেয়ে আবিষ্কারের ফলে আসামের ছয় বছরের আন্দোলন শুরু করেছিল।

১৯৯৬ সালে প্রতিষ্ঠিত মুসলিম ইউনাইটেড লিবারেশন টাইগারস অফ আসাম (মাল্টা) এই অঞ্চলের মুসলমানদের জন্য একটি পৃথক দেশটির পক্ষে। ইউনাইটেড পিপলস ডেমোক্রেটিক অলিডরিটি (ইউপিডিএস) কার্বি জনগণের জন্য সার্বভৌম রাষ্ট্রের দাবি করেছে। ১৯৯৯ সালের মার্চ মাসে আসামের কার্বি অ্যাংলং জেলা, কার্বী ন্যাশনাল স্বেচ্ছাসেবক (কেএনভি) এবং কারবি পিপলস ফ্রন্ট (কেপিএফ) এর দুটি জঙ্গি সংগঠনের একীকরণের মাধ্যমে এটি গঠিত হয়েছিল। ইউনাইটেড পিপলস ডেমোক্রেটিক একত্রিত হয়ে ২৩ মে ২০০২ এ কেন্দ্রীয় সরকারের সাথে এক বছরের জন্য যুদ্ধবিরতি চুক্তি স্বাক্ষর করে। তবে এটির কারণে ইউপিডিএসে বিভক্ত হয়ে যায় এবং এর একটি পক্ষ তার ধ্বংসাত্মক কার্যক্রম চালিয়ে যাওয়ার সিদ্ধান্ত নিয়েছিল এবং অন্যটি সরকারের সাথে আলোচনা শুরু করে।

সঠিক অনুচ্ছেদ শিরোনাম কোনটি?
titleA. জম্মু ও কাশ্মীর
titleB. আসাম
titleC. ত্রিপুরা
titleD. নাগালিম
উত্তর: titleB